52 
SOÓS LAJOS 
mellettük, minek eredménye képen a legszélsőbb fogak éle már csipkézett. 
í 16 
A radula képlete —-f- —-. LEHMANN-nak e faj radulájára vonatkozó 
Ji ö -OO 
adatai jórészt tévesek. 
Ivarkészülék (27. rajz). Hímnősmirigye a zsigerzacskó csúcsát 
foglalja el; nagy, megnyúlt tojásdad- vagy bunkóalakú acinusokból áll, 
melyek két párhuzamos sorban helyezkednek el. Hímnősvezetéke kezdet¬ 
ben nagyon vékony és egyenes lefutású, azonban csakhamar megvastagszik 
és kanyargóssá válik; e kanyargós részen bibircsókszerű tágulatok ülnek 
oly szorosan, hogy első pillanatra úgy látszik, mintha a vezeték ilyen 
bibircsókok szabálytalan lánczolata volna s a valódi szerkezet csak akkor 
válik láthatóvá, ha a vezetéket széjjelhúzva lehetőleg kiegyenesítjük. 
A vezeték harmadik része ismét egyenes lefutású és rendkívül vékony. 
Fehérjemirigye nagy, ívesen hajlott s majdnem hengeres, nagy, de igen 
lazán összefüggő acinusokból áll, felülete bolyhos. Ivarvezetéke rendkívül 
hosszú, hím és női része egymással, valamint a nyelőcsővel szorosan össze¬ 
tapadva fut le az oszlopizom mentén. E szervek így együttvéve is rendkívül 
vékony szalagot alkotnak, egyes elemeik meg valóban csodálatosan vékonyak, 
melyeket csak a legnagyobb nehézséggel lehet elválasztani egymástól. 
A legkönnyebben sikerül az oszlopizom elválasztása, már jóval nehezebb 
a nyelőcsőé és szinte lehetetlen a pete- és ondóvezetéknek egymástól való 
elválasztása, azért a mellékelt rajzon is egységesnek vannak feltüntetve. 
A petevezeték lapos, szalagalakú s ilyen marad körülbelül hosszának 
2 / g részében, azután kissé megvastagszik, átmetszete ellipsisalakú lesz, 
azonban a párzótáska distalis végének magasságában ismét meg vékonyodik 
és hengeressé válik s ilyen marad egészen az ivarnyílásig. Párzótáskája 
vékony, rövid nyélből s annak a végén ülő, tekintélyes nagyságú, tojásdad- 
alakú tartályból áll; kevéssel a női ivarnyílás mögött szájadzik be, azért a 
hüvely nagyon rövid. 
Ondó vezetéke, mint az elmondottakból nyilvánvaló, egészen szo¬ 
katlanul vékony, mely csak azon a tájon kezd kissé megvastagodni, a hol 
a női vezeték is vastagabbá válik; itt kezdődik a prostatarész, melynek 
mirigyei nagyon vékonyak, hengeresek, nagyon szorosan, a fésű fogai mód¬ 
jára helyezkednek el, a mirigyek száma 80 körül jár (Buchner szerint 
számuk mindössze 20—80). Ondócsatornája kezdetben kissé vastagabb, 
azonban csakhamar meg vékonyodik, a női ivarvezeték mentén halad a 
női ivarnyílásig s itt a nélkül, hogy a test szövetei közé hatolna, áthajlik a 
penis falára s annak mentén halad tova. Penise distalis vége felé meg¬ 
vastagodó bunkóalakú, penishüvelye hengeres, a penisnél jóval rövidebb, 
a két részt duzzanat választja el egymástól. A hím ivarnyílás közvetetlenül 
a bal tapogató mögött van, a női nyílás kevéssel mögötte található. 
